Lav et referat af nedenstående tekst:

Tekst:
Ved middagstid mandag fik beboerne på Tove Ditlevsensvej i Aalborg en forskrækkelse. En kvinde havde besluttet sig for, at hun ville tage sit eget liv ved at kaste sig ud fra en etageejendom, men da hun hang i armene ud over gelænderet fra en svalegang på 7. sal, fortrød hun. Det oplyser vagtchef ved Nordjyllands Politi, Per Jørgensen. Kvinden blev opdaget mens hun hang ud over gelænderet, og man fik fat i en vicevært ved boligblokken, som kunne komme kvinden til undsætning. Han spurgte hende, om han måtte hjælpe hende, og det fik han lov til, så han får fat i kvinden og får hevet hende ind. Kvinden blev efterfølgende bragt til skadestuen til et sundhedstjek inden politiet fragtede hende videre til psykiatrisk behandling på psykiatrisk sygehus.

Referat:
En 40-årig kvinde fortrød et selvmordsforsøg, da hun hang i armene ud fra 7. sals højde. En vicevært reddede hende, inden det gik galt.